Mersedesas (Buenos Airės)
Mersedesas (isp. Mercedes) – miestas Argentinoje, Buenos Airių provincijoje, 100 km į vakarus nuo Buenos Airių, Mersedeso apygardos centras. 58,8 tūkst. gyventojų (2001). Svarbus geležinkelio mazgas (į La Pampos provinciją, Mendosą ir Buenos Aires). Oro uostas. Pradėjo augti XIX a. Pavadinimas iš ispanų k. mot. vardo Mercedes „maloningoji, gailestingoji“. 1925 m. Mersedese gimė Argentinos diktatorius Chorchė Rafaelis Videla.